# Konklusion

<!-- why, what, how, evaluation. -->

Den lærerstyrede, undervisningsbaserede læringsform,
som den kontemporære verden baserer sig på,
reproducerer en række mangler ift. idealet om tentakulær læring.
Læring reduceres til undervisning,
og succeskriteriet forskydes fra læringens indhold til dens operationer.
Tilmed gør digitale værktøjer det nemmere end nogensinde
at nå til løsningen på et læringsproblem uden en dybere læringsproces.

Med udgangspunkt i teorien om tentakulær læring konkluderes det,
at visse digitale værktøjer gennem deres funktionaliteter bærer potentialet
til at modvirke denne tendens ved at invitere til dybere dialog med verden
og med andre lærende.
Hypothes.is udvider læringsemnets kontekst vha. offentlige annotationer,
idet den studerende gennem sin læsning kan deltage i en dialog med andre læsere.
Den affinitive bevægelse understøttes dermed potentielt,
da intersubjektiv dialog kan blive en naturlig del af at fordybe sig i en tekst.

Gennem et ekspertinterview med forfatteren til @Schraube2024 bekræftes det,
at konklusionerne i projektet bidrager til teorien om tentakulær læring.

Resultaterne af projektets undersøgelse peger på,
at 5-stjernet læsning understøtter den tentakulære læringsproces
gennem følgende to kerneideer.

Ved at arbejde med kontekster frem for indsnævringer,
præges læringsprocesser i højere grad af affinitive bevægelser,
som kan skabe kontast til studiets krav på definitive, målbare resultater.
Her kan visse digitaliseringsværktøjer være gavnlige.

Ontologiseringen af indholdet kan bruges
som metode til at udvikle en fælles kontekst.
Kvaliteten af data i denne proces kan styrke det kollaborative element,
og 5-stjernet data er ideelt.
Det er mere avanceret og komplekst at håndtere,
men produktet er potentielt genbrugeligt ikke bare for eleven selv,
men også for elever, undervisere og forskere fremadrettet.

